JUBILE เผยภาวะศก.ชะลอฉุดกำไรไตรมาส 2 ลด 48% ใจดีปันผล 0.21 บ.
JUBILE เผยภาวะศก.ชะลอฉุดกำไรไตรมาส 2 ลด 48% หรือมีกำไร 32.59 ลบ.จากปีก่อนมีกำไร 63.19 ลบ.ขณะที่ 6 เดือนแรกมีกำไร 60.81 ลบ.ลดลง 44% จากปีก่อนมีกำไร 109.09 ลบ. ใจดีปันผล 0.21 บ.
13 ส.ค. 2558

บริษัท ยูบิลลี่ เอ็นเตอร์ไพรส์ จำกัด (มหาชน) หรือ JUBILE รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 32.59 ล้านบาท หรือมีกำไรสุทธิ 0.187 บาทต่อหุ้น ลดลง 48% จากช่วงเดียวกันของปีก่อนที่มีกำไรสุทธิ 63.19 ล้านบาท หรือมีกำไรสุทธิ 0.363 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 60.81 ล้านบาท หรือมีกำไรสุทธิ 0.349 บาทต่อหุ้น ลดลง 44% จากช่วงเดียวกันของปีก่อนที่มีกำไรสุทธิ 109.09 ล้านบาท หรือมีกำไรต่อสุทธิ 0.626 บาทต่อหุ้น
โดยผลการดำเนินงานที่มีกำไรลดลง เนื่องจากยอดขายของสาขาเดิมของบริษัทลดลง ซึ่งมีผลกระทบมาจากสภาวะเศรษฐกิจและการชะลอการซื้อของผู้บริโภค
พร้อมกันนี้บริษัทประกาศจ่ายปันผลงวด 1 ม.ค. 2558 ถึงวันที่ 30 มิ.ย. 2558  เป็นเงินสดอัตรา 0.21 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 25 ส.ค.58 โดยกำหนดจ่ายเงินปันผล 9 ก.ย.58